CELEX: 32009D0010
Language: hr
Date: 2008-01-02 00:00:00
Title: 2009/10/EZ: Odluka Komisije od 2. prosinca 2008. o utvrđivanju izvješća o teškim nesrećama u skladu s Direktivom Vijeća 96/82/EZ o kontroli opasnosti od teških nesreća koje uključuju opasne tvari (priopćena pod brojem dokumenta C(2008) 7530)  Tekst značajan za EGP

05/Sv. 006
            
            
               HR
            
            
               Službeni list Europske unije
            
            
               228
            
         32009D0010
   
               L 006/64
            
            
               SLUŽBENI LIST EUROPSKE UNIJE
            
            
               02.12.2008.
            
         
      ODLUKA KOMISIJE
   
   od 2. prosinca 2008.
   o utvrđivanju izvješća o teškim nesrećama u skladu s Direktivom Vijeća 96/82/EZ o kontroli opasnosti od teških nesreća koje uključuju opasne tvari
   (priopćena pod brojem dokumenta C(2008) 7530)
   (Tekst značajan za EGP)
   (2009/10/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 96/82/EZ od 9. prosinca 1996. o kontroli opasnosti od teških nesreća koje uključuju opasne tvari (1), a posebno njezin članak 15. stavak 2.,
   nakon savjetovanja s Odborom osnovanim člankom 22. Direktive,
   budući da:
   
               (1)
            
            
               Člankom 14. Direktive 96/82/EZ od država članica se zahtijeva da osiguraju, čim je to izvedivo nakon teške nesreće, da upravitelj obavijesti nadležna tijela. U skladu s člankom 15. stavkom 1. Direktive države članice obvezne su, čim je to izvedivo, obavijestiti Komisiju o teškim nesrećama na svome državnom području u skladu s kriterijima iz Priloga VI. Direktivi. Člankom 15. stavkom 2. Direktive predviđeno je da države članice, čim prikupe informacije u skladu s člankom 14., obavijeste Komisiju o svojoj analizi nesreće i preporukama za buduće preventivne mjere.
            
         
               (2)
            
            
               Informacije koje se zahtijevaju u skladu s člankom 15. stavkom 2. moraju se dostaviti koristeći obrazac izvješća koji je utvrđen i koji se pregledava u skladu s postupkom iz članka 22. Direktive.
            
         
               (3)
            
            
               Mjere predviđene u ovoj Odluci u skladu su s mišljenjem Odbora osnovanog člankom 22. Direktive,
            
         DONIJELA JE OVU ODLUKU:
   Članak 1.
   Za potrebe članka 15. stavka 2. Direktive 96/82/EZ o kontroli opasnosti od teških nesreća koje uključuju opasne tvari, ovime se usvaja izvješće o teškim nesrećama određeno Prilogom ovoj Odluci.
   Članak 2.
   Države članice s učinkom od 1. prosinca 2008. dostavljaju izvješća koja sadrže informacije u skladu s Prilogom, koristeći registar i informacijski sustav sukladno članku 19. stavku 2. Direktive 96/82/EZ.
   Članak 3.
   Prije konačne primjene obrasca izvješća o teškim nesrećama određenog Prilogom prethodi testno razdoblje od 5 mjeseci, počevši 1. prosinca 2008.
   Članak 4.
   Ako se tijekom testnog razdoblja ukaže potreba za izmjenom obrasca izvješća o teškim nesrećama određenog Prilogom, ova se Odluka mijenja u skladu s postupkom utvrđenim u članku 22. Direktive.
   Članak 5.
   S povjerljivim informacijama postupa se u skladu s Odlukom Komisije 2001/844/EZ, EZUČ, Euratom od 29. studenoga 2001. o izmjeni njezinog poslovnika (2).
   Članak 6.
   Izvješća država članica sadrže samo informacije koje su dostupne nadležnim tijelima.
   Članak 7.
   Ova je Odluka upućena državama članicama.
   
      Sastavljeno u Bruxellesu 2. prosinca 2008.
      
         
            Za Komisiju
         
         Stavros DIMAS
         
         
            Član Komisije
         
      
   
   
      (1)  SL L 10, 14.1.1997., str. 13.
   
      (2)  SL L 317, 3.12.2001., str. 1.
   PRILOG
   
      Informacije koje treba dostaviti u skladu s člankom 15. stavkom 2. Direktive 96/82/EZ
   
   (Upućivanje na registar i informacijski sustav odnosi se na elektroničku bazu podataka Sustava Komisije za izvješćivanje o teškim nesrećama koja je dostupna na http://mahbsrv.jrc.it)